CELEX: 62018CN0769
Language: el
Date: 2018-12-07 00:00:00
Title: Υπόθεση C-769/18: Αίτηση προδικαστικής αποφάσεως την οποία υπέβαλε το Cour de cassation (Γαλλία) στις 7 Δεκεμβρίου 2018 — Caisse d’assurance retraite et de la santé au travail d’Alsace-Moselle κατά SJ, Ministre chargé de la Sécurité sociale

11.2.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 54/13
            
         
      Αίτηση προδικαστικής αποφάσεως την οποία υπέβαλε το Cour de cassation (Γαλλία) στις 7 Δεκεμβρίου 2018 — Caisse d’assurance retraite et de la santé au travail d’Alsace-Moselle κατά SJ, Ministre chargé de la Sécurité sociale
      (Υπόθεση C-769/18)
      (2019/C 54/17)
      Γλώσσα διαδικασίας: η γαλλική
      
         Αιτούν δικαστήριο
      
      Cour de cassation
      
         Διάδικοι στην υπόθεση της κύριας δίκης
      
      
         Αναιρεσείον: Caisse d’assurance retraite et de la santé au travail d’Alsace-Moselle
      
         Αναιρεσίβλητοι: SJ, Ministre chargé de la Sécurité sociale
      
         Προδικαστικά ερωτήματα
      
      
                  1)
               
               
                  Εμπίπτει το επίδομα για την ελάφρυνση των βαρών από την αναπηρία, που προβλέπεται από το άρθρο 35a του όγδοου βιβλίου του Sozialgesetzbuch (γερμανικού κώδικα κοινωνικής ασφαλίσεως), στο καθ’ ύλην πεδίο εφαρμογής του κανονισμού 883/2004 (1);
               
            
                  2)
               
               
                  Σε περίπτωση καταφατικής απαντήσεως, έχουν το επίδομα ανατροφής τέκνου με αναπηρία, το συμπλήρωμά του ή ελλείψει αυτού η παροχή αντισταθμίσεως της αναπηρίας, αφενός, και το επίδομα κοινωνικής εντάξεως των ανάπηρων παιδιών και εφήβων που προβλέπεται από το άρθρο 35a του όγδοου βιβλίου του Sozialgesetzbuch (γερμανικού κώδικα κοινωνικής ασφαλίσεως), αφετέρου, ισοδύναμο χαρακτήρα κατά την έννοια του άρθρου 5, στοιχείο α', του κανονισμού 883/2004, λαμβανομένου υπόψη του σκοπού του άρθρου L. 351-4-1 του γαλλικού code de la sécurité sociale που αποβλέπει στη συνεκτίμηση των βαρών που είναι εγγενή προς την ανατροφή τέκνου με αναπηρία για τον καθορισμό της διάρκειας ασφαλίσεως που παρέχει δικαίωμα στην καταβολή συντάξεως γήρατος;
               
            
         (1)  Κανονισμός (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (ΕΕ L 166, σ. 1).